Marius dra fluitjie in CB-eindstryd | Netwerk24
03 September 2019 18:30
Marius van der Westhuizen dra die fluitjie in die naweek se Curriebeker-eindstryd.
Die Suid-Afrikaanse skeidsregter Marius van der Westhuizen sal die naweek die eerste keer die fluitjie in ’n Curriebeker-eindstryd dra.
Van der Westhuizen (35), ’n boorling van Kaapstad, sal die kragmeting tussen die Vrystaat-Cheetahs en die Goue Leeus in Bloemfontein beheer.
Hy sal bygestaan word deur AJ Jacobs en Egon Seconds, met Shaun Veldsman wat die TV-skeidsregter sal wees.
Dit sal die 52-jarige Veldsman, wat ’n loopbaan van langer as 20 jaar gehad het, se swanesang as wedstrydbeampte wees.
Die promosie-relegasie-wedstryd tussen die Pumas en Griffons Vrydag in Mbombela sal deur Cwengile Jadezweni beheer word.
Jurie Roux, uitvoerende hoof van die Suid-Afrikaanse Rugbyunie, sê in ’n verklaring die aanstellings is gegrond op die bestendigheid van die blasers deur die seisoen, “wat ’n getuigskrif vir hul vertoning met die fluitjie is”.
Ek wil die geleentheid gebruik om Shaun te bedank vir sy diens as skeidsregter en televisie-skeidsregter oor die afgelope 20 jaar en wens hom sterkte toe vir die toekoms.
“Ek wil die geleentheid gebruik om Shaun te bedank vir sy diens as skeidsregter en televisie-skeidsregter oor die afgelope 20 jaar en wens hom sterkte toe vir die toekoms.
“Gedurende sy tyd was hy in beheer van drie toetse, 2003 se Curriebeker-eindstryd en het hy die fluitjie gedra in twee o.19-Wêreldtoernooie.
“Nadat Shaun sy fluitjie opgehang het, het hy sy merk by die Wêreldbeker-toernooie in 2011 en 2015 gelaat,” sê Roux.
Promosie-relegasie-wedstryd: 6 September (Mbombela):
Skeidsregter: Cwengile Jadezweni.
Assistent-skeidsregters: Stephan Geldenhuys en Jaco Pretorius.
Curriebeker-eindstryd: 7 September (Bloemfontein)
Assistent-skeidsregters: AJ Jacobs en Egon Seconds.
TV-skeidsregter: Shaun Veldsman.
Nasionale o.20-eindstryd: 7 September (Bloemfontein)
Assistent-skeidsregters: Ben Crouse en Griffin Colby.
Meer oor: Bloemfontein | Curriebeker-Eindstryd | Rugby | Skeidsregters | Sa Rugby
Dís hoekom VS-Cheetahs so fiks is
Tian, Dries bly skoen nou aan ander voet